Politikontoret i Sderot den 8. oktober 2023, dagen etter angrepet.
Typisk israelsk sikkerhetsrom (*Merkhav Mugan*), dette i Sderot.
**Angrepet på Sderot**, eller **Slaget ved Sderot** (hebraisk: קרב שדרות; arabisk: معركة سديروت) begynte den 7. oktober 2023, da Hamas gikk til angrep i Sør-Israel, med en fremgang som i vide kretser ble fordømt som terrorisme.

Den israelske byen Sderot (שְׂדֵרוֹת ) nær grensen mellom Israel og Gazastripen har også tidligere vært gjenstand for rakettangrep og inntrengende angripere.

Beskrivelse
-----------

Militante brukte blant annet paraglidere for å ta seg over grensen til Israel. Hamas-militante drepte under 7. oktober-angrepet minst 50 sivile og 20 politifolk.

De militante klarte å ta kontroll over politistasjonen i Sderot. Der drepte de rundt 30 personer (både politi og sivile). Da forsterkninger ankom fra Israels forsvar ble politigarnisonen omringet; minst ti Hamas-folk ble drept da den ble gjeninntatt. Stasjonen ble for sikkerhets skyld rasert i tilfelle noen fortsatt lå på lur.

Blant de israelske militære, politi, og brannfolk som falt i kampene ved politistasjonen var brannsjefen for brannstasjonen i Kiryat Gat.

Om morgenen den 7. oktober hadde en turminibuss startet opp fra vest i Negev med destinasjon ved Dødehavet for å gjennomføre en utflukt for en gruppe pensjonister, noen av dem holocaustoverlevende. Minibussen hentet pensjonister fra Ofakim, Netivot og deretter Sderot. På grunn av et punktert dekk stoppet minibussen ved inngangen til Sderot for å fikse det. På dette tidspunkt lød rød alarm[*klargjør*], og passasjerene i minibussen gikk ut av den mot leskuret, men adkomsten til sikkerhetsrommet, med automatisk dør, lot seg ikke åpne. 

To varebiler lastet med Hamas-terrorister som tok seg inn i Sderot, fikk øye på gruppen, skjøt og drepte alle på kloss hold, for deretter å skyte kroppene på nytt. Sjåføren klarte å rømme sammen med en annen kvinne og gjemte seg bak et autovern, men de ble oppdaget og skutt. Kvinnen ble drept som følge av skytingen, og sjåføren, som lå under henne, lot som han var død og ble reddet.

Under angrepet havnet en israelsk familie i en farlig situasjon da de støtte på militante. Dolev Swissa, faren, ble dødelig skutt mens han forsøkte å flykte med familien. Midt i kaoset slet Odia Swissa[*hvem?*] med å kjøre døtrene sine i sikkerhet. Amer Abu Sabila, en 25 år gammel israelsk-arabisk bygningsarbeider fra beduinbyen Abu Talul i Negev, la merke til Odias nød og tok over kjøringen i et forsøk på å flytte bilen ut av skuddfeltet. I nærheten av Sderot politistasjon åpnet militante ild mot kjøretøyet og drepte både Abu Sabila og Odia Swissa, samt politimenn som prøvde å hjelpe dem. Døtrene på tre og seks år forble uskadde da de lå på gulvet i kjøretøyet under angrepet. Historien om Amer Abu Sabilas heroisme fikk stor oppmerksomhet i Israel.

Referanser
----------

1. ↑  «Several injured in clashes between Israeli forces, terrorists at Sderot police station — report». *Times of Israel*. 7. oktober 2023.
2. ↑  Waldo, Cleary; Epstein, Gabriel; Hilbush, Sydney (11. oktober 2023). «International Reactions to the Hamas Attack on Israel». PolicyWatch 3793. The Washington Institute. Besøkt 13. oktober 2023.
3. ↑  Silverman, Anav (20. september 2007). «A City Under Siege: An Inside View of Sderot, Israel». Sderot Media Center. Arkivert fra originalen 26. mars 2009. Besøkt 20. oktober 2008.
4. ↑  «Israel: Hamas fighters appear to paraglide across border in released footage». *Sky News*. 7. oktober 2023.
5. ↑  «As exodus turns Sderot into a ghost town, some stay as a reminder of what’s at stake». *Times of Israel*. 16. oktober 2023. Arkivert fra originalen 17. oktober 2023. Besøkt 16. oktober 2023.
6. ↑  «Rakettangrep mot Israel: – Hamas har iverksatt militæroperasjon». *NRK*. 7. oktober 2023.
7. 1 2 3  Margulies, Joanie (8. oktober 2023). «IDF regains control over Sderot police station». *Jerusalem Post*.
8. ↑  Fabian, Emanuel (7. oktober 2023). «Israeli forces beginning to demolish Sderot police station where terrorists holed up». *Times of Israel*.
9. ↑  «Sderot IDF and police casualties announced». *The Jerusalem Post* **(engelsk)**. 9. oktober 2023. Besøkt 9. oktober 2023.
10. ↑  Shaulov, Roni Green (17. oktober 2023). «Hamas war crimes: An elderly group gunned down at a bus stop» – via www.ynetnews.com.
11. ↑  TOI Staff (23. oktober 2023). «Amer Abu Sabila, 25: killed trying to save two young girls in Sderot». *Times of Israel*. Besøkt 27. oktober 2023.
12. ↑  Curiel, Ilana (20. oktober 2023). «Bedouin family mourns son murdered by terrorists amid heroic act». *Ynetnews*. Besøkt 27. oktober 2023.